Ivan Timiriasev

**Ivan Timiriasev** (myös **Timirjasev** ja **Timiriasew**; , *Ivan Aleksandrovitš Timirjazev*; 7. helmikuuta 1860 Pietari – 11. lokakuuta 1927 Helsinki) oli pitkään Suomessa asunut suomenvenäläinen ratsuväenupseeri, joka tuli tunnetuksi valokuvausharrastuksensa kautta erityisesti Helsinki-aiheisista dokumenttikuvistaan.

## Ura
Timiriasevin vanhemmat olivat todellinen valtioneuvos Aleksandr Timirjazev ja Natalija Donaurov. Hän kävi Jelisavetgradin junkkerikoulun vuosina 1883–1885. Timiriasev oli ensin husaariupseerina 1885–1890 ja muutti sitten 1890 Suomeen toimien Suomen kenraalikuvernöörin adjutanttina 1890–1917. Hän yleni sotilasurallaan aina kenraalimajuriksi saakka. Timiriasev siirtyi eläkkeelle 1917 ja jäi asumaan Suomeen elämänsä loppuun saakka. Hän oli naimisissa vuodesta 1918 alkaen suomalaisen Onerva Angervon kanssa.

Timiriasev aloitti valokuvauksen vuonna 1890 ja sai opastusta Daniel Nybliniltä. Hän kuvasi etupäässä Helsingin arkielämää ja luontokohteita. Timiriasevin kuvia julkaistiin myös kuvalehdissä, kuten *[[Veckans Krönika]]ssa* ja *[[Suomen Kuvalehti|Suomen Kuvalehdessä]]*. Eläkkeellä ollessaan Timiriasev oli jonkin aikaa myös *Veckans Krönikan* päätoimisena valokuvaajana. Hän osallistui aktiivisesti Amatörfotografklubben i Helsingforsin toimintaan vuosina 1900–1923 samoin kuin moniin Venäjällä ja Suomessa järjestettyihin valokuvauskilpailuihin ja sai niistä kunniakirjoja ja palkintoja.

Timiriasev on haudattu Helsingin ortodoksiselle hautausmaalle.

## Timiriasevin valokuvia

Tiedosto:Runebergin Esplanaadi - N2027 (hkm.HKMS000005-0000015e).jpg|Poikia voimistelemassa Runebergin Esplanaadilla 1917.
Tiedosto:Vappuviuhkojen myyjä Runebergin Esplanaadilla - N2063 (hkm.HKMS000005-000001c9).jpg|Vappuviuhkojen myyjä Runebergin Esplanaadilla 1916.
Tiedosto:Matonpesulaituri Kaivopuiston rannassa - N6023 (hkm.HKMS000005-km0025ha).jpg|Matonpesulaituri Kaivo&shy;puiston rannassa 1910-luvulla.
Tiedosto:Runebergin Esplanaadi - N1832 (hkm.HKMS000005-00000153).jpg|Runebergin Esplanaadi 1912.
Tiedosto:Kauppatori torikaupan päättymisen jälkeen klo 12.00. - N256903 (hkm.HKMS000005-0000016a).jpg|Kauppatori torikaupan päättymisen jälkeen vuonna 1923.
Tiedosto:Mainos - N2268 (hkm.HKMS000005-000001fp).jpg|H. S. S. karnevaali huhtikuu 1921.
Tiedosto:Vapun viettoa Pohjois Esplanaadikadulla vappuna 1912. - N2073 (hkm.HKMS000005-000001ii).jpg|Vapunviettoa Pohjois-Esplanadilla vappuna 1912.
Tiedosto:Kansalaissota - N2146 (hkm.HKMS000005-000001j6).jpg|Joensuussa vangittuja venäläisiä Kauppa&shy;torilla odottamassa siirtoa pakko&shy;työhön Melkkiin, 1918.
Tiedosto:Perhe rannalla Seurasaaressa, taustalla soutuvene. - N1960 (hkm.HKMS000005-000001kz).jpg|Perhe rannalla Seura&shy;saaressa 1917.
Tiedosto:Umpinainen moottorireki, joka välitti ilmavoimien henkilöliikennettä Helsingin ja Santahaminan välillä (hkm.HKMS000005-0000017s).jpg|Umpinainen moottorireki, joka välitti ilmavoimien henkilö&shy;liikennettä Helsingin ja Santa&shy;haminan välillä 1922.


## Lähteet
* Ivan Timiriasev. Valokuvataiteen museo.
* 

## Kirjallisuutta
* 
*Eteläaho, Anton: *Ivan Timiriasev: Kenraalikuvernöörin adjutantista valokuvaajaksi.* Pro gradu. Helsingin yliopisto 2021. (Teoksen verkkoversio.)

## Aiheesta muualla
* Valokuvaajiemme nestorin kesälomasaalista Laukaan Kuusankoskella. *Suomen Kuvalehti* 30.9.1922, nro 39, s. 16. (Kansalliskirjaston digitaaliset aineistot.)